《入广礼仓领米书所遇》
宋代·曾丰

创意入仓稽斗斛，乃逢两鹤三头鹿。意者殆天假其衷，怜我清头堕于俗。

翛翛两鹤雄与雌，三鹿雄雌连一儿。本生自有山林在，安用来游城市为。

出山入市已失脚，况傍官仓疑更错。口与身为没齿雠，心因腹作终日恶。

我归径欲追乔松，尔鹤尔鹿来相从。一为先驱一后从，共驭元气骑清风。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。